b'\n_START_ARTICLE_\nTanskan kuninkaallinen musiikkikonservatorio\n_START_SECTION_\nHistoria\n_START_PARAGRAPH_\nS\xc3\xa4velt\xc3\xa4j\xc3\xa4 Niels Wilhelm Gade perusti konservatorion 1867. Sen esikuvana oli saksalainen musiikkikoulutus ja Gaden ajatuksena oli tarjota yleisluonteista musiikin peruskoulutusta. Tanskan valtion haltuun konservatorio tuli vuonna 1948, jota ennen se toimi yksityisluonteisesti._NEWLINE_Konservatorio toimi pitk\xc3\xa4\xc3\xa4n K\xc3\xb6\xc3\xb6penhaminassa H.C. Andersens Boulevardilla. Elokuussa 2008 se sai k\xc3\xa4ytt\xc3\xb6\xc3\xb6ns\xc3\xa4 entiset Tanskan radiontoimitilat, Radiohusetin, Rosen\xc3\xb8rns All\xc3\xa9lla Frederiksbergiss\xc3\xa4. Samassa yhteydess\xc3\xa4 silloinen Radiohusetin konserttisali muutti nimens\xc3\xa4 Konservatorion konserttisaliksi.'